**การเลือกตั้งประธานาธิบดีสหรัฐ พ.ศ. 2567** เป็นการเลือกตั้งประธานาธิบดีครั้งที่ 60 ของสหรัฐอเมริกา ซึ่งจะถูกจัดขึ้นในวันอังคารที่ 5 พฤศจิกายน พ.ศ. 2567 การเลือกตั้งครั้งนี้จะมีการจัดสรรคะแนนเสียงเลือกตั้งใหม่ตามการสำมะโนประชากรเมื่อ พ.ศ. 2563 นายโจ ไบเดิน ประธานาธิบดีคนปัจจุบัน ประกาศเจตนารมณ์อย่างเป็นทางการว่าจะลงสมัครรับเลือกตั้งเป็นสมัยที่ 2 เช่นเดียวกันกับดอนัลด์ ทรัมป์ อดีตประธานาธิบดีจากพรรครีพับลิกันผู้ชนะการเลือกตั้งประธานาธิบดีครั้งนี้จะเข้าสาบานตนในวันที่ 20 มกราคม พ.ศ. 2568

ในสหรัฐ การเลือกตั้งทั่วไปจะถูกจัดขึ้นหลังจากพรรคการเมืองต่าง ๆ ทำการประชุมลับและเลือกผู้สมัครรอบแรกเพื่อเสนอชื่อเป็นประธานาธิบดี ผู้ชนะการเลือกตั้งประธานาธิบดีครั้งนี้จะเข้าสาบานตนในวันที่ 20 มกราคม พ.ศ. 2568 ในครั้งนี้ทรัมป์ได้รับการคาดหมายว่าจะชนะการหยั่งเสียงเพื่อเป็นตัวแทนพรรคลงชิงตำแหน่งอีกครั้ง โดยหากทรัมป์ชนะ เขาจะกลายเป็นประธานาธิบดีคนที่สองต่อจาก โกรเวอร์ คลีฟแลนด์ ที่ดำรงตำแหน่งสองสมัยแบบไม่ต่อเนื่องกัน และหากไบเดินและทรัมป์ได้เป็นตัวแทนพรรคอีกครั้ง จะถือเป็นครั้งแรกนับตั้งแต่ พ.ศ. 2499 ที่เป็นการชิงชัยระหว่างผู้สมัครเดิมจากทั้งสองพรรค การเลือกตั้งมีกำหนดจัดขึ้นในวันเดียวกับการเลือกตั้งวุฒิสภา, การเลือกตั้งสภาผู้แทนราษฎร และการเลือกตั้งระดับท้องถิ่น พ.ศ. 2567

ในเดือนตุลาคม พ.ศ. 2566 โรเบิร์ต เอฟ.เคนเนดี จูเนียร์ ทนายความด้านกฎหมายสิ่งแวดล้อม และนักเคลื่อนไหวการต่อต้านวัคซีน บุตรชายของโรเบิร์ต เอฟ. เคนเนดี และหลานชายของอดีตประธานาธิบดีชื่อดัง จอห์น เอฟ. เคนเนดี ประกาศลงชิงตำแหน่งในนามพรรคเดโมแครต ในเดือนต่อมา คะแนนนิยมของเขาในฐานะผู้สมัครอิสระพุ่งสูงเป็นประวัติการณ์ นับตั้งแต่การลงสมัครของ รอสส์ เพโรต์ ในการเลือกตั้ง พ.ศ. 2535

ศาลสูงสุดแห่งรัฐโคโลราโด และ เลขาธิการแห่งรัฐเมน มีมติตัดสิทธิทรัมป์จากการลงสมัครรับเลือกตั้งขั้นต้น โดยวินิจฉัยว่าทรัมป์ขาดคุณสมบัติในการรับตำแหน่งในรัฐบาลกลางสหรัฐ จากการมีส่วนเกี่ยวข้องกับความพยายามก่อความไม่สงบ รวมถึงการขัดขวางกระบวนการรับรองไบเดินซึ่งเป็นผู้ชนะการเลือกตั้ง พ.ศ. 2563 นำสู่เหตุจลาจลในกรุงวอชิงตัน ดี.ซี. เมื่อวันที่ 6 มกราคม พ.ศ. 2564 คำตัดสินดังกล่าวอยู่ระหว่างการอุทธรณ์

การเลือกตั้งครั้งนี้ นับเป็นครั้งแรกภายหลังศาลสูงสุดหรือศาลฎีกา พิพากษายกเลิกคำตัดสินคดี *Roe v Wade*  ที่เคยพิพากษาเมื่อ พ.ศ. 2516 ว่าการทำแท้งเป็นสิทธิตามรัฐธรรมนูญสหรัฐ ขบวนการเรียกร้องสิทธิการทำแท้ง, การประกันสุขภาพ, การศึกษา, เศรษฐกิจ, นโยบายด้านการต่างประเทศ, นโยบายด้านผู้ลี้ภัยและการข้ามชายแดน, สิทธิของกลุ่มบุคคลที่มีความหลากหลายทางเพศ, และ ประชาธิปไตย ล้วนแต่ได้รับการคาดหมายให้เป็นประเด็นสำคัญในการหาเสียงครั้งนี้

การเลือกตั้ง
------------

### กระบวนการเลือกตั้งประธานาธิบดี

มาตรา 2 ของรัฐธรรมนูญแห่งสหรัฐอเมริการะบุไว้ว่า บุคคลที่จะดำรงตำแหน่งประธานาธิบดีได้นั้น จะต้องเป็นพลเมืองโดยกำเนิด มีอายุไม่ต่ำกว่า 35 ปี และเป็นผู้พำนักในสหรัฐมาอย่างน้อย 14 ปี

การเลือกตั้งประธานาธิบดีสหรัฐเป็นการเลือกตั้งทางอ้อม นั่นคือ ในขั้นแรก ประชาชนจะเลือกผู้แทนเข้าไปทำหน้าที่ในคณะผู้เลือกตั้ง จากนั้น คณะผู้เลือกตั้งเหล่านี้จะเลือกประธานาธิบดีและรองประธานาธิบดีโดยตรง ผู้สมัครประธานาธิบดีจะต้องได้รับคะแนนเสียงจากคณะผู้เลือกตั้งอย่างน้อย 270 เสียง จึงจะถือว่าชนะการเลือกตั้ง

หากไม่มีผู้สมัครคนใดได้รับคะแนนครบ 270 เสียง จะมีการเลือกประธานาธิบดีในรัฐสภาแทน โดยสภาผู้แทนราษฎรสหรัฐจะทำการเลือกประธานาธิบดีจากผู้สมัครที่ได้รับคะแนนเสียงมากที่สุด 3 คน ส่วนวุฒิสภาจะทำหน้าที่เลือกรองประธานาธิบดีจากผู้สมัครที่ได้รับคะแนนรวมสูงสุด 2 คน การเลือกตั้งประธานาธิบดีจะเกิดขึ้นพร้อม ๆ กันกับการเลือกตั้งสภาผู้แทนราษฎร การเลือกตั้งวุฒิสภา รวมทั้งการเลือกตั้งระดับรัฐและระดับท้องถิ่น

### การแทรกแซงการเลือกตั้ง

ดอนัลด์ ทรัมป์ประกาศอย่างชัดเจนว่าเขาไม่ยอมรับผลการเลือกตั้งปี 2563 ซึ่งตนแพ้นายโจ ไบเดิน โดยอ้างว่ามีการโกงการเลือกตั้งอย่างกว้างขวาง และยังคงปฏิเสธการยอมรับผลการเลือกตั้งถึงปัจจุบัน ผู้เชี่ยวชาญหลายท่านแสดงข้อกังวลว่า เจ้าหน้าที่รัฐซึ่งปฏิเสธผลการเลือกตั้งในครั้งที่แล้ว อาจพยายามขัดขวางกระบวนการลงคะแนน หรือปฏิเสธการยอมรับผลการเลือกตั้งในครั้งนี้

การสำรวจความคิดเห็นก่อนการเลือกตั้งชี้ให้เห็นถึงความไม่พอใจต่อสถานะความเป็นประชาธิปไตยของชาวอเมริกัน กลุ่มเสรีนิยม (ผู้สนับสนุนพรรคเดโมแครต) มีความเชื่อว่าพรรคอนุรักษนิยม และกลุ่มอนุรักษนิยมมีแนวโน้มคุกคามการเลือกตั้งด้วยวิธีแบบเผด็จการ รวมถึงความพยายามที่จะพลิกผลการเลือกตั้งใน พ.ศ. 2563 ในขณะที่ผู้สนับสนุนพรรครีพับลิกันเชื่อว่าฝ่ายตรงข้ามพยายามขัดขวางการดำรงตำแหน่งสมัยที่สองของทรัมป์ด้วยวิธีต่าง ๆ ซึ่งรวมถึงการกล่าวโทษ และการฟ้องร้องต่อเจ้าหน้าที่รัฐในข้อหาต่าง ๆ

### แผนที่การเลือกตั้ง

แผนที่สหรัฐ แสดงที่ตั้งของรัฐต่าง ๆ รวมถึงกรุงวอชิงตัน ดี.ซี. เมืองหลวงซึ่งแสดงความนิยมของผู้มีสิทธิเลือกตั้งในแต่ละพื้นที่ในการเลือกตั้งปี 2559 และ 2563 โดยแบ่งตามสีแดงและน้ำเงิน ในขณะที่สีเทาแสดงถึงรัฐที่มีการเปลี่ยนแปลงผลการเลือกตั้งในปี 2563
ในการเลือกตั้งนับตั้งแต่อดีตที่ผ่านมา การแข่งขันในรัฐส่วนใหญ่ไม่สูสีเท่าที่ควร เนื่องจากความชัดเจนในทัศนคติของประชากร และสภาพสังคม โดยรัฐทางภูมิภาคตอนกลางและตอนใต้ของประเทศ เช่น เท็กซัส, ลุยเซียนา, เคนทักกี, เนแบรสกา และ โอคลาโฮมา ล้วนแต่มีความเป็นอนุรักษนิยมอย่างชัดเจน ในขณะที่รัฐขนาดใหญ่ทางภูมิภาคตะวันออกและตะวันตก มีแนวโน้มความเป็นเสรีนิยมสูง เช่น แคลิฟอร์เนีย, นิวยอร์ก และ แมสซาชูเซตส์ จากการมีผู้อพยพพลัดถิ่น และคนรุ่นใหม่จำนวนมาก อย่างไรก็ตาม มีหลายรัฐที่คะแนนนิยมของผู้สมัครและผลคะแนนค่อนข้างสูสี เช่น มิชิแกน, เพนซิลวาเนีย, จอร์เจีย, เนวาดา, แอริโซนา, โอไฮโอ และ วิสคอนซิน รัฐเหล่านี้ล้วนได้รับการคาดหมายว่าจะเป็นตัวแปรสำคัญในการกำหนดผลการเลือกตั้ง

รัฐนอร์ทแคโรไลนา ได้รับการคาดหมายว่าจะเป็นอีกหนึ่งสมรภูมิสำคัญ เนื่องจากผลการเลือกตั้งครั้งก่อนที่เป็นไปอย่างสูสีซึ่งทรัมป์เอาชนะไบเดินไปด้วยความห่างเพียง 1.34% ผลสำรวจชี้ให้เห็นว่า รัฐสำคัญอื่น ๆ ไม่ว่าจะเป็น ไอโอวา และ ฟลอริดา มีแนวโน้มสูงที่จะสนับสนุนพรรครีพับลิกัน ในขณะที่รัฐโคโลราโด, นิวเม็กซิโก และเวอร์จิเนีย สนับสนุนพรรคเดโมแครต

นับเป็นเวลาเกือบหนึ่งศตวรรษ ที่พรรคเดโมแครตสามารถรักษาฐานเสียงได้ดีในกลุ่มประชากรผิวสี, ผู้อพยพเข้าเมือง และพลเมืองอเมริกันที่สืบเชื้อสายจากภูมิภาคอื่น ๆ เช่น อเมริกาใต้, แอฟริกัน และเอเชีย (โดยเฉพาะจีน อินเดีย และ ชาวมุสลิม) รวมถึงผู้มีสิทธิเลือกตั้งที่เป็นนักศึกษา, ผู้มีสิทธิเลือกตั้งครั้งแรก, ประชากรวัยทำงานที่มีรายได้ต่ำ-ปานกลาง และประชากรในเขตเมือง ในขณะที่ผู้สนับสนุนพรรครีพับลิกันส่วนใหญ่ก็คือประชากรผิวขาว, ผู้มีรายได้สูง รวมถึงในเขตชนบท และ ผู้สูงอายุ นอกจากนี้ ชนชั้นกลางมีแนวโน้มสนับสนุนพรรครีพับลิกันเพิ่มขึ้นอย่างมีนัยสำคัญนับตั้งแต่ทศวรรษ 1950 เป็นต้นมา อย่างไรก็ตาม ความนิยมดังกล่าวได้รับผลกระทบในหลายพื้นที่ อันเนื่องมาจากการถือกำเนิดขึ้นของกลุ่มขบวนการการเมืองใหม่ในชื่อ "Tea Party" หรือ "กลุ่มน้ำชา" ซึ่งเป็นกลุ่มอนุรักษนิยมเชิงเสรีนิยม แนวคิดดังกล่าวเริ่มต้นตั้งแต่สมัยที่ดินแดนของสหรัฐยังอยู่ใต้อาณานิคมของสหราชอาณาจักรเมื่อสองร้อยกว่าปีมาแล้ว การเติบโตของกลุ่มดังกล่าวนับว่าเป็นผลดีต่อผู้สมัครจากเดโมแครต เช่น ฮิลลารี คลินตัน และประธานาธิบดีคนล่าสุดอย่างไบเดิน โดยคะแนนนิยมของทรัมป์ในย่านชานเมืองน้อยลงจากผู้สมัครจากพรรครีพับลิกันคนอื่น ๆ

การหาเสียง
----------

อดีตประธานาธิบดี ดอนัลด์ ทรัมป์ ขณะหาเสียงในรัฐนิวแฮมป์เชอร์ ปี 2566
### ประเด็นสำคัญ

#### การเรียกร้องประชาธิปไตย

การเลือกตั้งครั้งนี้ ประธานาธิบดีไบเดินถูกคาดหวังให้ตีกรอบและกำหนดแนวทางการเลือกตั้งว่าเป็น *"การต่อสู้เพื่อประชาธิปไตย"* ซึ่งคล้ายกับการวางกรอบภูมิรัฐศาสตร์ร่วมสมัย โดยเปรียบเสมือนการต่อสู้ระหว่างขั้วประชาธิปไตยและเผด็จการ ตลอดระยะเวลาการดำรงตำแหน่ง ไบเดินกล่าวสุนทรพจน์สำคัญหลายครั้งเพื่ออ้างถึงหลักประชาธิปไตยในประเทศ และเปรียบเทียบการเลือกตั้งว่าเป็น *"การต่อสู้เพื่อจิตวิญญาณของพลเมืองอเมริกัน และประเทศชาติ"* ถือเป็นข้อความสำคัญในการรณรงค์หาเสียงชิงตำแหน่งประธานาธิบดีในปี 2563 และใช้เป็นประโยคประจำตัวในการกล่าวสุนทรพจน์ของเขานับตั้งแต่การเลือกตั้งครั้งที่ผ่านมา

ในทางกลับกัน การรณรงค์หาเสียงของทรัมป์นับตั้งแต่ปี 2559 ถูกวิจารณ์เชิงลบโดยเฉพาะการใช้ถ้อยคำที่รุนแรงและนโยบายที่สุดโต่ง ทรัมป์ปฏิเสธการยอมรับผลการเลือกตั้งปี 2563 และมีการเสนอข่าวว่าเขาพยายามทุกวิถีทางเพื่อ "พลิกผลการเลือกตั้ง" รวมถึงกระแสที่ว่าเขาต้องยกเลิกรัฐธรรมนูญ รวมถึงการใช้กระทรวงยุติธรรมเป็นเครื่องมือทางกฎหมายเพื่อพลิกผลการเลือกตั้ง คำกล่าวอ้างของทรัมป์กรณีการโกงเลือกตั้งปี 2563 ก่อให้เกิดข้อกังวลต่อสถานะความเป็นประชาธิปไตยในประเทศ

ประชาธิปไตยมีแนวโน้มจะเป็นประเด็นหลักในการหาเสียงรวมถึงการดีเบตในปี 2567 ผลสำรวจโดย AP-NORC ระหว่างวันที่ 30 พฤศจิกายน ถึง 4 ธันวาคม 2566 ระบุว่า 62% ของผู้มีสิทธิเลือกตั้งมีความเห็นว่าสถานะความเป็นประชาธิปไตยของสหรัฐยังไม่แน่นอน โดยขึ้นอยู่กับว่าใครจะเป็นผู้ชนะการเลือกตั้งปี 2567 

#### เศรษฐกิจ

นิกกี เฮลีย์ ณ รัฐไอโอวา เดือนมกราคมปี 2567
ผู้มีสิทธิเลือกตั้งส่วนใหญ่เห็นว่าการแก้ปัญหาเศรษฐกิจเป็นหนึ่งในประเด็นหลักในการหาเสียงครั้งนี้ การระบาดทั่วของโควิด-19 ส่งผลให้ภาวะเศรษฐกิจถดถอยลงอย่างต่อเนื่อง และมีแนวโน้มว่าสถานการณ์จะยังไม่คลี่คลายลงในปี 2567 ช่วงเวลาที่อัตราเงินเฟ้อเพิ่มสูงเริ่มต้นในปี 2564 ซึ่งเกิดจากเหตุการณ์ต่าง ๆ รวมถึงโรคระบาดและวิกฤตห่วงโซ่อุปทาน ซึ่งต่อมาทวีความรุนแรงมากขึ้นโดยเป็นผลจากการรุกรานยูเครนโดยรัสเซีย พ.ศ. 2565

นับตั้งแต่ปี 2564 ผลสำรวจแสดงถึงความคิดเห็นในเชิงลบที่มีต่อความสามารถในการแก้ปัญหาเศรษฐกิจของไบเดิน ประชากรหญิงจำนวนมากได้รับผลกระทบทางเศรษฐกิจตั้งแต่มีการระบาดของไวรัสโคโรนา เนื่องจากต้องลาออกจากงานเพื่อดูแลบุตร รัฐบาลกลางมีมาตรการเยียวยาปัญหาดังกล่าวด้วยการเสนอมาตรการดูแลเด็ก รวมถึงการขยายเครดิตภาษีซึ่งเป็นส่วนหนึ่งของ *American Rescue Plan* โดยเป็นมาตรการที่ออกแบบมาเพื่อช่วยเหลือสถานการณ์ทางเศรษฐกิจของผู้ปกครอง แต่มาตรการดังกล่าวกำลังจะสิ้นสุดก่อนการเลือกตั้งปี 2567 ในระหว่างดำรงตำแหน่ง ทรัมป์และไบเดินลงนามในกฎหมายสำคัญหลายฉบับเพื่อกระตุ้นเศรษฐกิจในประเทศ

#### การศึกษา

ในระหว่างการดำรงตำแหน่ง ไบเดินมีนโยบายผ่อนปรนการชำระเงินกู้ให้แก่นักศึกษาเป็นจำนวนเงิน 1.32 พันล้านดอลลาร์สหรัฐ ความช่วยเหลือดังกล่าวยังรวมถึงเจ้าหน้าที่รัฐ และบุคคลทั่วไปที่ได้รับผลกระทบจากการค้างชำระหนี้เป็นเวลานาน ในเดือนสิงหาคมปี 2565 ไบเดินประกาศว่าเขาจะลงนามในคำสั่งที่จะยกหนี้ให้แก่นักศึกษาจำนวนมาก ซึ่งรวมถึงหนี้จากการกู้เงินจำนวนรวม 10,000 ดอลลาร์สหรัฐสำหรับผู้สำเร็จการศึกษาที่เป็นโสดซึ่งมีรายได้น้อยกว่า 125,000 ดอลลาร์ต่อปี หรือคู่สมรสที่มีรายได้น้อยกว่า 250,000 ดอลลาร์ และ 20,000 ดอลลาร์สำหรับผู้ที่รับเงินอุดหนุนจากรัฐบาลกลาง (Pell Grant) ที่มอบให้กับนักเรียนที่ต้องการใช้จ่ายเงินเพื่อเข้าเรียนในวิทยาลัย อย่างไรก็ตาม แผนดังกล่าวถูกยกเลิกในเดือนมิถุนายน พ.ศ. 2566 จากคำตัดสินของศาลฎีกาในคดี Biden v. Nebraska ซึ่งถูกท้าทายโดยผู้แทนจากหลายรัฐ นโยบายดังกล่าวถูกวิจารณ์จากสมาชิกพรรครีพับลิกันส่วนมาก เนื่องจากเป็นการสิ้นเปลืองงบประมาณ

ผู้สมัครจากพรรครีพับลิกันหลายรายมองว่านโยบายทางการศึกษาจะนำไปสู่ชัยชนะในการเลือกตั้งครั้งถัดไป รัฐหลายแห่งในสหรัฐออกกฎหมายปกป้องการวิจารณ์เชื้อชาติ ซึ่งทำให้นักศึกษาได้รับเสรีภาพทางความคิดกรณีความแตกต่างทางเชื้อชาติมากขึ้น ผู้สนับสนุนกฎหมายดังกล่าวมีความเห็นว่าการสนทนาเกี่ยวกับอัตลักษณ์ทางเชื้อชาติ ไม่เหมาะกับสภาพแวดล้อมโดยทั่วไปในสถานศึกษา

#### นโยบายการต่างประเทศ

ประธานาธิบดีโจ ไบเดิน และ นายกรัฐมนตรีอิสราเอล เบนจามิน เนทันยาฮู ถ่ายเมื่อเดือนตุลาคมปี 2566 
เหตุการณ์สำคัญในปัจจุบันอย่างสงครามอิสราเอล–ฮะมาส พ.ศ. 2566 และ การรุกรานยูเครน มีแนวโน้มเป็นประเด็นหลักในการเลือกตั้ง สหรัฐให้ความช่วยเหลือทางการทหารและมนุษยธรรมแก่ยูเครนอย่างเปิดเผยตลอดช่วงการรุกรานโดยรัสเซีย นักการเมืองจากพรรคเดโมแครตและรีพับลิกันจำนวนมากสนับสนุนแผนนี้ โดยอ้างว่าสหรัฐมีบทบาทสำคัญใน *"การปกป้องประชาธิปไตยและต่อสู้กับการรุกรานของรัสเซีย"* ในขณะที่ผู้แทนจากรีพับลิกันบางราย เช่น ทรัมป์ และ เดอซานติสมองว่าการแทรกแซงดังกล่าวและการแสดงตนเป็นปฏิปักษ์กับรัสเซียไม่ควรเป็นผลประโยชน์ที่สำคัญของสหรัฐ และแผนดังกล่าวควรมีข้อจำกัดมากขึ้น

วิเวก รามสวามี จากพรรครีพับลิกันแสดงจุดยืนต่อต้านการให้ความช่วยเหลือยูเครน และควรยอมรับการรุกรานของรัสเซีย ในช่วงสงครามอิสราเอล-ฮะมาส ไบเดินได้ให้การสนับสนุนทางทหารต่ออิสราเอลอย่าง "เปิดเผย" และประณามการกระทำของฮะมาสและกลุ่มติดอาวุธปาเลสไตน์อื่น ๆ ว่าเป็นการก่อการร้าย ไบเดินร้องขอต่อที่ประชุมในสภาคองเกรสให้ช่วยเหลืออิสราเอลเป็นจำนวนเงิน 10.6 พันล้านดอลลาร์ การสนับสนุนดังกล่าวทำให้ไบเดินถูกวิจารณ์โดยผู้นำกลุ่มมุสลิมหัวก้าวหน้าหลายราย โดยพวกเขาขู่ว่าจะไม่ลงคะแนนให้ไบเดิน ในขณะที่ทรัมป์ให้คำมั่นว่าจะสนับสนุนอิสราเอล และควบคุมอำนาจของอิหร่าน ในขณะเดียวกันก็วิจารณ์นายกรัฐมนตรีอิสราเอล เบนจามิน เนทันยาฮู และยกย่องกลุ่มฮิซบุลลอฮ์

#### การประกันสุขภาพ

ในวาระดำรงตำแหน่ง ทรัมป์ยกเลิกรัฐบัญญัติคุ้มครองผู้ป่วยและการบริบาลที่เสียได้ หรือที่รู้จักในชื่อ โอบามาแคร์ซึ่งเป็นประเด็นสำคัญในการเลือกตั้งครั้งนี้ ประเด็นนโยบายด้านสุขภาพและยารักษาโรค รวมถึงการตั้งคำถามในกรณีที่สหรัฐควรเปลี่ยนมาใช้ระบบการรักษาพยาบาลแบบสากล รวมถึงแนวโน้มการกลับมาระบาดของโควิด-19 จะเป็นประเด็นสำคัญในการหาเสียงครั้งนี้เช่นกัน

#### สิทธิของกลุ่มบุคคลที่มีความหลากหลายทางเพศ

ในช่วงไม่กี่ปีที่ผ่านมา นักการเมืองสายอนุรักษนิยมจำนวนหนึ่งในสภานิติบัญญัติได้ออกร่างกฎหมายที่จำกัดสิทธิของบุคคลที่มีความหลากหลายทางเพศ โดยเฉพาะคนข้ามเพศ ไบเดินรับรองกฎหมายการสมรสของเพศเดียวกัน และสนับสนุนกลุ่มบุคคลที่มีความหลากหลายทางเพศ นอกจากนี้ เขาได้รับรองพระราชบัญญัติความเท่าเทียมระหว่างเพศ ซึ่งเป็นกฎหมายที่มุ่งขยายพระราชบัญญัติสิทธิพลเมือง พ.ศ. 2507 เพื่อให้การคุ้มครองบนพื้นฐานของอัตลักษณ์ทางเพศและรสนิยมทางเพศในบริบทต่าง ๆ เช่น ในสถานที่ทำงาน ที่อยู่อาศัย และการดูแลสุขภาพ ต่อมา ในปี 2566 ไบเดินมีคำสั่งให้รัฐบาลกลางวางแผนเชิงกลยุทธ์แก่รัฐต่าง ๆ เกี่ยวกับวิธีการเพิ่มการเข้าถึงแหล่งข้อมูลด้านการรักษาพยาบาล และการป้องกันการฆ่าตัวตายสำหรับกลุ่มบุคคลที่มีความหลากหลายทางเพศ

ในระหว่างการหาเสียงของทรัมป์เมื่อเดือนกุมภาพันธ์ปี 2566 เขากล่าวว่าหากได้รับการเลือกตั้งอีกครั้ง เขาจะเสนอกฎหมายในนามรัฐบาลกลางเพื่อให้การรับรองบุคคลเพียงสองเพศเท่านั้น และยังกล่าวว่าการเป็นคนข้ามเพศถือเป็นแนวคิดที่ถูกสร้างขึ้นโดย *"กลุ่มซ้ายจัด"* ในขณะเดียวกัน อดีตผู้สมัครอย่างรอน เดอซานติส ลงนามในกฎหมายหลายฉบับในฐานะผู้ว่าการรัฐฟลอริดา เพื่อต่อต้านความคุ้มครองกลุ่มคนเหล่านี้ ซึ่งรวมถึงพระราชบัญญัติสิทธิผู้ปกครองในด้านการศึกษาแห่งฟลอริดา ซึ่งนักวิจารณ์เรียกกันว่ากฎหมาย "ห้ามพูดคำว่าเกย์" ซึ่งห้ามไม่ให้มีการพูดถึงรสนิยมทางเพศ และอัตลักษณ์ทางเพศในที่สาธารณะในสถานศึกษาในรัฐฟลอริดา

#### ความมั่นคงชายแดน และการอพยพเข้าเมือง

ผลสำรวจแสดงให้เห็นว่านโยบายด้านชายแดนและการอพยพเข้าเมือง เป็นประเด็นที่ผู้มีสิทธิเลือกตั้งให้ความสนใจ ช่วงระหว่างปี 2566 และ 2567 มีรายงานว่าจำนวนผู้อพยพเข้าเมืองผ่านชายแดนสหรัฐ-เม็กซิโกเพิ่มสูงขึ้นอย่างมาก เพื่อตอบสนองต่อการเพิ่มจำนวนของผู้อพยพ รัฐที่เป็นฐานเสียงสำคัญของพรรครีพับลิกัน เช่น เท็กซัส และฟลอริดา ได้ส่งตัวผู้อพยพไปยังเมืองใหญ่อื่น ๆ ซึ่งถูกควบคุมโดยพรรคเดโมแครต เช่น นิวยอร์ก และชิคาโก

ดอนัลด์ ทรัมป์ ประกาศอย่างชัดเจนว่าหากเขาได้รับการเลือกตั้งอีกครั้ง เขาจะเพิ่มความเข้มงวดในมาตรการการตรวจคนเข้าเมือง และปราบปรามผู้อพยพข้ามชายแดน รวมถึงการเพิ่มจำนวนทหารเพื่อรักษาความเรียบร้อยบริเวณชายแดน และมอบหมายให้รัฐที่เกี่ยวข้องบังคับใช้กฎหมายท้องถิ่นจำกัดจำนวนผู้อพยพ รวมถึงการเพิ่มงบประมาณด้านศุลกากรและการตระเวนชายแดน และการสร้างกำแพงในภูมิภาคตอนใต้ของประเทศ ในขณะที่ฝ่ายบริหารของไบเดินมีนโยบายคุ้มครองผู้อพยพจากประเทศอื่นโดยเฉพาะเม็กซิโกและประเทศใกลเคียง เช่น เวเนซูเอลา และ คิวบา รวมถึงประเทศที่ตั้งอยู่ไกลออกไปอย่างยูเครนซึ่งได้รับผลกระทบจากการรุกรานโดยรัสเซีย

ในเดือนกุมภาพันธ์ปี 2567 ไบเดินและผู้แทนของรัฐสภาบรรลุข้อตกลงร่วมกัน เกี่ยวกับร่างกฎหมายเพื่อรักษาความปลอดภัยบริเวณชายแดน แต่ร่างกฎหมายดังกล่าวถูกคัดค้านโดยทรัมป์ ไบเดินตอบโต้พรรครีพับลิกันว่าเขาสามารถรักษาความปลอดภัยบริเวณชายแดนได้ โดยไม่ต้องพึ่งการอนุมัติจากสภาคองเกรส ผู้สมัครอิสระอย่าง โรเบิร์ต เอฟ.เคนเนดี จูเนียร์ ให้การสนับสนุนมาตรการการเพิ่มความปลอดภัยทางชายแดนโดยไม่ต้องผ่านความเห็นชอบ หรือการดำเนินการโดยรัฐบาลกลาง

ผู้สมัคร
--------

### พรรคเดโมแครต

ผู้สมัครลงชิงตำแหน่งประธานาธิบดีสหรัฐในการเลือกตั้ง พ.ศ. 2567 ในนามพรรคเดโมแครต| ชื่อ | สถานที่เกิด | ประสบการณ์ | ภูมิลำเนา |  การประกาศแคมเปญ | รัฐที่ชนะการหยั่งเสีย | Delegates won | Total popular vote | ผู้สมัครตำแหน่งรองประธานาธิบดี | อ้างอิง |
| --- | --- | --- | --- | --- | --- | --- | --- | --- | --- |
| **โจ ไบเดิน** |  | 000000002485-11-20-000020 พฤศจิกายน 2485สแครนตัน, เพนซิลเวเนีย | **ประธานาธิบดีสหรัฐ  (2564–ปัจจุบัน),** **รองประธานาธิบดีสหรัฐ****(2552–2560),**สมาชิกวุฒิสภาสหรัฐ**จาก** รัฐเดลาแวร์**(2516–2552)** |  เดลาแวร์ | Campaign 

---

**000000002566-04-25-000025 เมษายน 2566**FEC filingWebsite | **4**(NH, SC, NV, DE) | 91 | 205,450 (85.7%) | Kamala Harris |  |
| ดีน ฟิลลิปส์ |  | 000000002512-01-20-000020 มกราคม 2512เซนต์ พอล, มินนิโซตา | **สมาชิกสภาผู้แทนราษฎรสหรัฐ(2562–ปัจจุบัน),****กรรมการบริหาร**
*Phillips Distilling Company***(2543–2555)** |  มินนิโซตา | Campaign 

---

**000000002566-10-26-000026 ตุลาคม 2566**FEC filingWebsite | *None* | 0 | 26,616 (11.1%) | None |  |

 ในวันที่ 25 เมษายน พ.ศ. 2566 โจ ไบเดิน ประกาศลงสมัครเลือกตั้งเป็นครั้งที่สอง โดยรองประธานาธิบดีอย่าง กมลา แฮร์ริส จะยังเป็นตัวแทนลงแข่งขันเพื่อชิงตำแหน่งอีกครั้ง ส่งผลให้พรรครีพับลิกันวิจารณ์แฮร์ริสในประเด็นต่าง ๆ รุนแรงขึ้น นับตั้งแต่ปลายปี 2564 เป็นต้นมา คะแนนนิยมของไบเดินต่ำลงอย่างเห็นได้ชัด ชาวอเมริกันจำนวนมากวิจารณ์ถึงความล้มเหลวของไบเดินในการฟื้นฟูเศรษฐกิจ แม้จะมีอัตราจ้างงานสูงขึ้นอย่างมีนัยสำคัญ และเคยมีการคาดเดาว่าเขาอาจตัดสินใจไม่ลงสมัครเป็นครั้งที่สอง สมาชิกพรรค และนักการเมืองที่มีชื่อเสียงจากเดโมแครตหลายคน เช่น แคโรลีน บี. มาโลนีย์ อดีตสมาชิกสภาผู้แทนราษฎร รวมถึง ทิม ไรอัน สมาชิกจากรัฐโอไฮโอ ตอบสนองต่อข้อกังวลดังกล่าว และพยายามโน้มน้าวให้ไบเดินล้มเลิกความตั้งใจในการลงสมัคร ไบเดินยังได้รับการวิจารณ์ในกรณีอายุและสุขภาพของเขา โดยหากเขาชนะการเลือกตั้งในครั้งนี้ เขาจะมีอายุครบ 82 ปี และจะมีครบ 86 ปีเมื่อดำรงตำแหน่งครบวาระ จากผลสำรวจโดยเอ็นบีซี ระบุว่า ชาวอเมริกันกว่า 70% ซึ่งในที่นี้รวมถึง 51% ที่สนับสนุนพรรคเดโมแครต มีความเห็นว่าไบเดินไม่ควรลงสมัครในครั้งนี้ กว่าครึ่งหนึ่งแสดงความกังวลเกี่ยวกับอายุของเขา

มาเรียนน์ วิลเลียมสัน นักเขียนชื่อดังจากรัฐเท็กซัส ประกาศลงสมัครในเดือนกุมภาพันธ์ปี 2566 ไม่นานก่อนการประกาศของไบเดิน ต่อมา ในเดือนเมษายน โรเบิร์ต เอฟ.เคนเนดี จูเนียร์ หลานชายของอดีตประธานาธิบดีชื่อดัง จอห์น เอฟ. เคนเนดี ประกาศลงชิงตำแหน่ง อย่างไรก็ตาม เขาได้รับการวิจารณ์ในกรณีรณรงค์ต่อต้านการฉีดวัคซีน ต่อมาในเดือนตุลาคม เขาถอนตัวจากการสมัครในฐานะพรรคเดโมแครต และหันไปลงสมัครในนามอิสระ

### พรรครีพับลิกัน

ผู้สมัครลงชิงตำแหน่งประธานาธิบดีสหรัฐในการเลือกตั้ง พ.ศ. 2567 ในนามพรรครีพับลิกัน| ชื่อ | สถานที่เกิด | ประสบการณ์ | ภูมิลำเนา | การประกาศแคมเปญ | Bounddelegates | รัฐที่ชนะการหยั่งเสียง | Popularvote  | อ้างอิง |
| --- | --- | --- | --- | --- | --- | --- | --- | --- |
| **ดอนัลด์ ทรัมป์** |  | 000000002489-06-14-000014 มิถุนายน 2489ควีนส์, นิวยอร์ก | **ประธานาธิบดีสหรัฐคนที่ 45 (2560–2564)****ประธานเจ้าหน้าที่บริหารของ เดอะทรัมป์ ออร์แกไนเซชั่น**  **(2514–2560)** |  ฟลอริดา | Campaign

---

**000000002565-11-15-000015 พฤศจิกายน 2565**FEC filingWebsite | 33(53.2%) | **2**(IA, NH) | 232,634 (53.5%) |  |
| **นิกกี เฮลีย์** |  | 000000002515-01-20-000020 มกราคม 2515แบมเบิร์ก, รัฐเซาท์แคโรไลนา | **เอกอัครราชทูตสหรัฐอเมริกาประจำสหประชาชาติคนที่ 29  (2560–2561)****ผู้ว่าการรัฐเซาท์แคโรไลนา** **(2554–2560)****สมาชิกสภาผู้แทนราษฎร รัฐเซาท์แคโรไลนา** **(2548–2554)** |  เซาท์แคโรไลนา | Campaign

---

**000000002566-02-14-000014 กุมภาพันธ์ 2566**FEC filingWebsite | 17(27.4%) | 0 | 182,775 (37.1%) |  |

ดอนัลด์ ทรัมป์แพ้การเลือกตั้งในปี 2563 ส่งผลให้เขาเป็นประธานาธิบดีคนที่ 5 ที่มีสิทธิลงสมัครในวาระที่สองแบบไม่ต่อเนื่องกัน และหากชนะการเลือกตั้งครั้งนี้ ทรัมป์จะเป็นประธานาธิบดีคนที่ 2 ต่อจาก โกรเวอร์ คลีฟแลนด์ ในปี 2434 ที่ดำรงตำแหน่งสองวาระแบบไม่ต่อเนื่องกัน ทรัมป์เปิดตัวแคมเปญอย่างเป็นทางการในวันที่ 15 พฤศจิกายน พ.ศ. 2565 เขาประกาศว่าหากเขาชนะการหยั่งเสียงเพื่อเป็นตัวแทนพรรค เขาจะไม่เสนอชื่อ ไมก์ เพนซ์ เป็นรองประธานาธิบดีอีก ทั้งคู่มีความสัมพันธ์ที่ตึงเครียดนับตั้งแต่สิ้นสุดการเลือกตั้งปี 2563 ทรัมป์ตกเป็นประเด็นทางสังคมอีกครั้งในเดือนมีนาคม พ.ศ. 2566 เมื่อเขาถูกกกล่าวหาว่าจ่ายเงินปิดปาก สตอร์มมี แดเนียลส์ นักแสดงหนังผู้ใหญ่ เพื่อให้เธอปกปิดการให้ข้อมูลเกี่ยวกับความสัมพันธ์ของเธอและทรัมป์ เขาถูกฟ้องร้องอีกครั้งในเดือนมิถุนายน ในข้อหาการจัดการเอกสารราชการอย่างลับ ๆ ซึ่งมีผลต่อความมั่นคงแห่งชาติ ทรัมป์ปฏิเสธทุกข้อกล่าวหา ศาลสูงสุดแห่งรัฐโคโลราโด วินิจฉัยว่าทรัมป์ขาดคุณสมบัติในการรับตำแหน่งในรัฐบาลกลางสหรัฐ ในความผิดฐานปลุกระดมให้ผู้สนับสนุนก่อความไม่สงบ รวมถึงการขัดขวางกระบวนการรับรองนายไบเดินภายหลังการเลือกตั้ง พ.ศ. 2563 ตามด้วยเหตุจลาจลในกรุงวอชิงตัน ดี.ซี. เมื่อวันที่ 6 มกราคม พ.ศ. 2564 

รอน เดอซานติส ผู้ว่าการรัฐฟลอริดา ประกาศลงสมัครชิงตำแหน่งประธานาธิบดีในการเลือกตั้ง พ.ศ. 2567 ก่อนจะถอนตัวในเดือนมกราคม 2567 และหันไปสนับสนุนดอนัลด์ ทรัมป์
รอน เดอซานติส ผู้ว่าการรัฐฟลอริดา ได้รับการคาดหมายว่าจะเป็นคู่แข่งคนสำคัญของทรัมป์ เขาได้รับคะแนนนิยมและเสียงตอบรับอย่างดีในช่วงครึ่งแรกของปี 2565 และมีคะแนนนิยมสูงกว่าทรัมป์ในช่วงปลายปี ในวันที่ 24 พฤษภาคม พ.ศ. 2566 เดอซานติส เผยแพร่บทสนทนาระหว่างเขาและอีลอน มัสก์ ผู้ก่อตั้ง ซีอีโอ และหัวหน้าวิศวกร ของสเปซเอ็กซ์ ใจความว่า *"ความเสื่อมถอยของสหรัฐมิใช่สิ่งที่หลีกเลี่ยงไม่ได้ หากแต่เป็นทางเลือก...ผมลงสมัครชิงตำแหน่งประธานาธิบดีเพื่อเป็นผู้นำในการนำความยิ่งใหญ่คืนสู่ประเทศอีกครั้ง"* เขาให้สัมภาษณ์กับรายการทอล์กโชว์ชื่อดังอย่าง *Fox & Friends* ว่าจะทำลายกลุ่มคนฝ่ายซ้ายในสหรัฐ อย่างไรก็ตาม ผลสำรวจในเดือนกรกฎาคม พ.ศ. 2566 ชี้ให้เห็นว่าทรัมป์กลับมามีคะแนนนิยมเหนือผู้สมัครคนอื่น

นิกกี เฮลีย์ อดีตประธานคณะมนตรีความมั่นคงแห่งสหประชาชาติ และ ผู้ว่าการรัฐเซาท์แคโรไลนา ถือเป็นผู้สมัครที่มีคะแนนนิมยมเพิ่มสูงอย่างต่อเนื่องจนถึงเดือนพฤศจิกายน พ.ศ. 2566 ต่อมา ในเดือนมกราคมปี 2567 เดอซานติสประกาศถอนตัว และหันไปให้การสนับสนุนทรัมป์แทน

อ้างอิง
-------

1. ↑  "Election Planning Calendar" (PDF). *essex-virginia.org*. Essex County, Virginia. เก็บ (PDF)จากแหล่งเดิมเมื่อ February 7, 2016. สืบค้นเมื่อ February 6, 2016.
2. ↑  Din, Benjamin (March 25, 2021). "Biden: 'My plan is to run for reelection' in 2024". *Politico* (ภาษาอังกฤษ). เก็บจากแหล่งเดิมเมื่อ July 28, 2021. สืบค้นเมื่อ July 19, 2021.
3. ↑  Singman, Brooke (November 7, 2022). "Donald Trump announces 2024 re-election run for president". *Fox News* (ภาษาอังกฤษแบบอเมริกัน). เก็บจากแหล่งเดิมเมื่อ November 16, 2022. สืบค้นเมื่อ November 16, 2022.
4. ↑  "Exclusive: Inside Robert F. Kennedy Jr.'s independent presidential run". *Deseret News* (ภาษาอังกฤษ). 2023-11-02.
5. ↑  Enten, Harry (2023-11-11). "How RFK Jr. could change the outcome of the 2024 election | CNN Politics". *CNN* (ภาษาอังกฤษ).
6. ↑  "Trump back on ballot in Colorado while state Republicans appeal ban to Supreme Court - CBS News". *www.cbsnews.com* (ภาษาอังกฤษแบบอเมริกัน). 2023-12-28.
7. ↑  Freiman, Jordan; Kaufman, Katrina; Kazarian, Grace (2023-12-29). "Maine secretary of state disqualifies Trump from primary ballot - CBS News". *www.cbsnews.com* (ภาษาอังกฤษแบบอเมริกัน).
8. ↑  "Trump says he will renew efforts to replace 'Obamacare' if he wins a second term". *AP News* (ภาษาอังกฤษ). 2023-11-27.
9. ↑  Manchester, Julia (2023-01-29). "Republicans see education as winning issue in 2024". *The Hill* (ภาษาอังกฤษแบบอเมริกัน). สืบค้นเมื่อ 2024-02-08.
10. ↑  "Will 2024 Be About the Economy, or the Candidates?". *Cook Political Report* (ภาษาอังกฤษ). 2023-03-02.
11. ↑  Ward, Alexander; Berg, Matt (2023-10-20). "2024: The foreign policy election?". *POLITICO* (ภาษาอังกฤษ).
12. ↑  News, A. B. C. "Here's where the 2024 presidential candidates stand on LGBTQ+ issues". *ABC News* (ภาษาอังกฤษ). `{{cite web}}`: `|last=` มีชื่อเรียกทั่วไป (help)
13. ↑  "Trump's 'dictator' remark puts 2024 campaign right where Biden wants it". *POLITICO* (ภาษาอังกฤษ). 2023-12-07.
14. ↑  "Americans agree that the 2024 election will be pivotal for democracy, but for different reasons". *AP News* (ภาษาอังกฤษ). 2023-12-15.
15. ↑  "US Election guide: how does the election work?". *The Daily Telegraph*. November 6, 2012. เก็บจากแหล่งเดิมเมื่อ November 10, 2015. สืบค้นเมื่อ October 29, 2015.
16. ↑  Samuels, Brett (2022-06-13). "Trump releases 12-page response to Jan. 6 hearing". *The Hill* (ภาษาอังกฤษแบบอเมริกัน). สืบค้นเมื่อ 2024-02-08.
17. ↑  "Trump demands 'new election immediately' in bizarre post on Truth Social". *The Independent* (ภาษาอังกฤษ). 2022-08-29.
18. ↑  264. "How Bad Could the 2024 Election Be? | Brennan Center for Justice". *www.brennancenter.org* (ภาษาอังกฤษ).`{{cite web}}`: CS1 maint: numeric names: authors list (ลิงก์)
19. ↑  Gambino, Lauren (2023-11-05). "With the US election a year away, most Americans don't want Biden or Trump". *The Guardian* (ภาษาอังกฤษแบบบริติช). ISSN 0261-3077. สืบค้นเมื่อ 2024-02-08.
20. ↑  "Republicans switched gears to focus on issues such as inflation and crime that poll highest among voter concerns". *NBC News* (ภาษาอังกฤษ). 2022-11-07.
21. ↑  "Is Our Democracy Under Threat?". *www.rutgers.edu* (ภาษาอังกฤษ).
22. ↑  Dorman, John L. "Six battleground states will hold the key to the White House in 2024". *Business Insider* (ภาษาอังกฤษแบบอเมริกัน).
23. ↑  "North Carolina may be the hottest political battleground of 2024". *The Economist*. ISSN 0013-0613. สืบค้นเมื่อ 2024-02-08.
24. ↑  "Biden wins Minnesota, continuing decades-long Democratic streak". *MinnPost* (ภาษาอังกฤษแบบอเมริกัน). 2020-11-04.
25. ↑  Smith, David (2021-03-08). "'We're making our way': how Virginia became the most progressive southern state". *The Guardian* (ภาษาอังกฤษแบบบริติช). ISSN 0261-3077. สืบค้นเมื่อ 2024-02-08.
26. ↑  "The Rise of College-Educated Democrats". *Manhattan Institute* (ภาษาอังกฤษ).
27. ↑  "Who Votes Republican? | RealClearPolitics". *www.realclearpolitics.com*.
28. ↑  "Trump's 'dictator' remark puts 2024 campaign right where Biden wants it". *POLITICO* (ภาษาอังกฤษ). 2023-12-07.
29. ↑  Stone, Peter (2023-11-22). "'Openly authoritarian campaign': Trump's threats of revenge fuel alarm". *The Guardian* (ภาษาอังกฤษแบบบริติช). ISSN 0261-3077. สืบค้นเมื่อ 2024-02-08.
30. ↑  Mizelle, Shawna (2023-02-22). "Lawmakers in 32 states have introduced bills to restrict voting so far this legislative session | CNN Politics". *CNN* (ภาษาอังกฤษ).
31. ↑  Skelley, Geoffrey (2021-05-17). "How The Republican Push To Restrict Voting Could Affect Our Elections". *FiveThirtyEight* (ภาษาอังกฤษแบบอเมริกัน).
32. ↑  Siders, David (2020-04-02). "How the coronavirus is shaping the 2024 presidential race". *POLITICO* (ภาษาอังกฤษ).
33. ↑  "Global surge in inflation". *Deloitte Insights* (ภาษาอังกฤษ).
34. ↑  "The chief economist at Moody's thinks that Russia's invasion of Ukraine accounts for over a third of U.S. inflation – and that COVID stimulus had almost no impact". *Fortune* (ภาษาอังกฤษ).
35. ↑  Enten, Harry (2021-12-21). "Biden's economic ratings are worse than Carter's | CNN Politics". *CNN* (ภาษาอังกฤษ).
36. ↑  Panetta, Grace (2023-04-25). "Biden's reelection could hinge on how much women voters trust him on the economy". *The 19th* (ภาษาอังกฤษแบบอเมริกัน).
37. ↑  Panetta, Grace (2023-05-08). "Why child care can't be overlooked as an issue in 2024". *The 19th* (ภาษาอังกฤษแบบอเมริกัน).
38. ↑  "Trump signs tax cut bill, first big legislative win". *NBC News* (ภาษาอังกฤษ). 2017-12-22.
39. ↑  Ewing, Giselle Ruhiyyih (2023-06-03). "Biden signs debt ceiling bill". *POLITICO* (ภาษาอังกฤษ).
40. ↑  Hagen, Lydia Wheeler and Lisa (2017-01-30). "Trump signs '2-for-1' order to reduce regulations". *The Hill* (ภาษาอังกฤษแบบอเมริกัน).
41. ↑  Minsky, Adam S. "$132 Billion In Student Loan Forgiveness Approved: Who Qualifies, And What's Next". *Forbes* (ภาษาอังกฤษ).
42. ↑  House, The White (2022-08-24). "FACT SHEET: President Biden Announces Student Loan Relief for Borrowers Who Need It Most". *The White House* (ภาษาอังกฤษแบบอเมริกัน).
43. ↑  "Biden moves quickly in effort to reassure young voters on student loans". *NBC News* (ภาษาอังกฤษ). 2023-06-30.
44. ↑  "The Supreme Court rejects Biden's plan to wipe away $400 billion in student loan debt". *AP News* (ภาษาอังกฤษ). 2023-06-30.
45. ↑  Potts, Monica (2023-06-30). "The Supreme Court Killed Biden's Student Loan Forgiveness Plan. What Does That Mean For 2024?". *FiveThirtyEight* (ภาษาอังกฤษแบบอเมริกัน).
46. ↑  Wilson, Reid (2021-06-23). "GOP sees critical race theory battle as potent midterm weapon". *The Hill* (ภาษาอังกฤษแบบอเมริกัน).
47. ↑  Asmelash, Leah (2021-05-05). "A school district tried to address racism, a group of parents fought back". *CNN* (ภาษาอังกฤษ).
48. ↑  Ellyatt, Amanda Macias,Holly (2023-09-06). "Blinken announces $1 billion Ukraine aid package during surprise visit". *CNBC* (ภาษาอังกฤษ).
49. ↑  Liptak, Kevin (2023-02-20). "Biden makes surprise visit to Ukraine for first time since full-scale war began | CNN Politics". *CNN* (ภาษาอังกฤษ).
50. ↑  Lukpat, Alyssa. "Biden, Trump and the 2024 Election: What to Know". *WSJ* (ภาษาอังกฤษแบบอเมริกัน). สืบค้นเมื่อ 2024-02-08.
51. ↑  Brownstein, Ronald (2023-03-28). "In 2024, Republicans may complete a historic foreign policy reversal | CNN Politics". *CNN* (ภาษาอังกฤษ).
52. ↑  "Vivek Ramaswamy Proposes 'Major Concessions to Russia' in Contentious Interview With ABC's Martha Raddatz". *Mediaite* (ภาษาอังกฤษ). 2023-06-04.
53. ↑  Baker, Peter (2023-10-10). "In Unforgiving Terms, Biden Condemns 'Evil' and 'Abhorrent' Attack on Israel". *The New York Times* (ภาษาอังกฤษแบบอเมริกัน). ISSN 0362-4331. สืบค้นเมื่อ 2024-02-08.
54. ↑  Shear, Michael D.; Demirjian, Karoun (2023-10-20). "Biden Requests $105 Billion Aid Package for Israel, Ukraine and Other Crises". *The New York Times* (ภาษาอังกฤษแบบอเมริกัน). ISSN 0362-4331. สืบค้นเมื่อ 2024-02-08.
55. ↑  DeChalus, Camila (2024-01-27). "Biden's Gaza problems are deeper than just being interrupted in public | CNN Politics". *CNN* (ภาษาอังกฤษ).
56. ↑  Samuels, Brett (2023-11-28). "Trump gives mixed messages on how he'd handle Israel-Hamas war". *The Hill* (ภาษาอังกฤษแบบอเมริกัน).
57. ↑  Bradner, Eric (2023-09-12). "2024 GOP contenders clash over Covid-19 records as they warn against future mandates | CNN Politics". *CNN* (ภาษาอังกฤษ).
58. ↑  Nehamas, Nicholas; Mazzei, Patricia (2023-05-17). "DeSantis Signs Tall Stack of Right-Wing Bills as 2024 Entrance Nears". *The New York Times* (ภาษาอังกฤษแบบอเมริกัน). ISSN 0362-4331. สืบค้นเมื่อ 2024-02-08.
59. ↑  Leonhardt, David (2024-01-17). "A 2024 Vulnerability". *The New York Times* (ภาษาอังกฤษแบบอเมริกัน). ISSN 0362-4331. สืบค้นเมื่อ 2024-02-08.
60. ↑  "America's immigration policies are failing". *The Economist*. ISSN 0013-0613. สืบค้นเมื่อ 2024-02-08.
61. ↑  Ebrahimji, Alisha (2023-12-30). "Texas is sending asylum seekers to major cities by bus with little notice. A coalition of mayors implement new rules to slow the surge". *CNN* (ภาษาอังกฤษ).
62. ↑  "MSN". *www.msn.com*.
63. ↑   "The Green Papers 2024 Presidential Primaries". *The Green Papers*.
64. ↑  "Statement of Candidacy" (PDF). *docquery.fec.gov*. April 25, 2023. เก็บ (PDF)จากแหล่งเดิมเมื่อ April 25, 2023. สืบค้นเมื่อ April 25, 2023.
65. ↑  Frazier, Kierra (September 13, 2023). "Columnists call for Biden to drop Harris, pick new running mate". *POLITICO* (ภาษาอังกฤษ). สืบค้นเมื่อ January 24, 2024.
66. ↑  Gittleson, Ben; Nagle, Molly (April 25, 2023). "Joe Biden announces he is running for president again, setting up possible Trump rematch". *ABC News*. สืบค้นเมื่อ April 25, 2023.
67. ↑  "Statement of Candidacy". *docquery.fec.gov*. October 26, 2023. สืบค้นเมื่อ October 26, 2023.
68. ↑  Lebowitz, Megan (October 26, 2023). "Democratic Rep. Dean Phillips launches a White House bid, challenging Biden". *NBC News* (ภาษาอังกฤษ). สืบค้นเมื่อ October 27, 2023.
69. ↑  "President Joe Biden launches 2024 re-election campaign" (ภาษาอังกฤษแบบบริติช). 2023-04-25. สืบค้นเมื่อ 2024-02-08.
70. ↑  Rafford, Claire (2022-01-19). "Biden commits to Harris as his running mate for 2024". *POLITICO* (ภาษาอังกฤษ).
71. ↑  Garrison, Joey. "VP Kamala Harris becomes Republicans' go-to target after Biden launches 2024 reelection bid". *USA TODAY* (ภาษาอังกฤษแบบอเมริกัน).
72. ↑  Gangitano, Alex (2021-11-18). "Harris says 2024 is 'absolutely not' being discussed yet with Biden". *The Hill* (ภาษาอังกฤษแบบอเมริกัน). สืบค้นเมื่อ 2024-02-08.
73. ↑  Watson, Kathryn (2022-08-15). "Rep. Carolyn Maloney says "off the record," Biden is "not running again" - CBS News". *www.cbsnews.com* (ภาษาอังกฤษแบบอเมริกัน).
74. ↑  Vakil, Caroline (2022-06-23). "SC Democratic governor candidate says Biden shouldn't run in 2024 due to age". *The Hill* (ภาษาอังกฤษแบบอเมริกัน). สืบค้นเมื่อ 2024-02-08.
75. ↑  Reimann, Nicholas. "Rep. Tim Ryan Suggests Biden Shouldn't Run In 2024—Joining These Other Democrats". *Forbes* (ภาษาอังกฤษ).
76. ↑  News, A. B. C. "Biden tells ABC's David Muir 'yes' he'll run again, Trump rematch would 'increase the prospect'". *ABC News* (ภาษาอังกฤษ). `{{cite web}}`: `|last=` มีชื่อเรียกทั่วไป (help)
77. ↑  Silver, Nate (2021-01-28). "How Popular Is Joe Biden?". *FiveThirtyEight* (ภาษาอังกฤษ).
78. ↑  Brooks, Rebecca Klar, Emily (2023-07-20). "RFK Jr. hearing puts censorship, misinformation fights at center stage". *The Hill* (ภาษาอังกฤษแบบอเมริกัน). สืบค้นเมื่อ 2024-02-08.
79. ↑  News, A. B. C. "Robert F. Kennedy Jr. launches long shot presidential bid as a Democrat". *ABC News* (ภาษาอังกฤษ). `{{cite web}}`: `|last=` มีชื่อเรียกทั่วไป (help)
80. ↑  "Auschwitz Memorial says RFK Jr. speech at anti-vaccine rally exploits Holocaust tragedy | TheHill". *web.archive.org*. 2022-01-24. คลังข้อมูลเก่าเก็บจากแหล่งเดิมเมื่อ 2022-01-24. สืบค้นเมื่อ 2024-02-08.`{{cite web}}`: CS1 maint: bot: original URL status unknown (ลิงก์)
81. ↑  "The Green Papers 2024 Presidential Primaries". *The Green Papers*.
82. ↑  "Statement of Candidacy" (PDF). *docquery.fec.gov*. November 15, 2022. เก็บ (PDF)จากแหล่งเดิมเมื่อ November 20, 2022. สืบค้นเมื่อ December 6, 2022.
83. ↑  "Statement of Candidacy" (PDF). *docquery.fec.gov*. December 8, 2022. เก็บ (PDF)จากแหล่งเดิมเมื่อ February 14, 2023. สืบค้นเมื่อ February 14, 2023.
84. ↑  "Statement of Candidacy" (PDF). *docquery.fec.gov*. December 11, 2023. สืบค้นเมื่อ January 12, 2023.
85. ↑  Singman, Brooke (November 15, 2022). "Donald Trump announces 2024 re-election run for president". *Fox News*. เก็บจากแหล่งเดิมเมื่อ November 16, 2022. สืบค้นเมื่อ November 15, 2022.
86. ↑  "Statement of Candidacy" (PDF). *docquery.fec.gov*. February 14, 2023. เก็บ (PDF)จากแหล่งเดิมเมื่อ February 16, 2023. สืบค้นเมื่อ February 16, 2023.
87. ↑  Burlij, Terence; Sullivan, Kate (February 14, 2023). "Nikki Haley announces 2024 White House bid". *CNN*. เก็บจากแหล่งเดิมเมื่อ February 14, 2023. สืบค้นเมื่อ February 14, 2023.
88. ↑  Zeitz, Joshua (2022-11-15). "4 Ex-Presidents Who Ran Again — And What They Mean for Trump". *POLITICO* (ภาษาอังกฤษ).
89. ↑  Bravender, Robin. "A top campaign strategist for Ted Cruz and Glenn Youngkin says 'if Trump runs, Trump will be the nominee' in 2024". *Business Insider* (ภาษาอังกฤษแบบอเมริกัน).
90. ↑  Mangan, Dan (2023-03-30). "Trump indicted by New York grand jury, and he's due in court Tuesday". *CNBC* (ภาษาอังกฤษ).
91. ↑  CNN, By <a href='/profiles/aditi-sandal'>Aditi Sangal</a>, Mike Hayes, <a href='/profiles/tori-powell'>Tori B. Powell</a>, <a href='/profiles/maureen-chowdhury'>Maureen Chowdhury</a>, <a href='/profiles/elise-hammond'>Elise Hammond</a>, <a href='/profiles/adrienne-vogt'>Adrienne Vogt</a> and <a href='/profiles/tori-powell'>Tori B. Powell</a> (2023-06-13). "June 13, 2023 Trump pleads not guilty in historic federal indictment". *CNN* (ภาษาอังกฤษ).
92. ↑  Leary, Aaron Zitner and Alex. "Trump Faces 2024 Split Screen of Campaign and Criminal Trials". *WSJ* (ภาษาอังกฤษแบบอเมริกัน). สืบค้นเมื่อ 2024-02-08.
93. ↑  "Trump Fundraising Slows For First Time In 18 Months, Trails DeSantis". *HuffPost* (ภาษาอังกฤษ). 2022-07-16.
94. ↑  Pengelly, Martin (2022-12-14). "Trump 'is in trouble', says insider after DeSantis surges in 2024 polls". *The Guardian* (ภาษาอังกฤษแบบบริติช). ISSN 0261-3077. สืบค้นเมื่อ 2024-02-08.
95. ↑  "DeSantis builds his conservative resume as Trump flounders". *POLITICO* (ภาษาอังกฤษ). 2022-12-15.
96. ↑  "DeSantis launches GOP presidential campaign in Twitter announcement plagued by glitches". *AP News* (ภาษาอังกฤษ). 2023-05-25.
97. ↑  Pengelly, Martin (2023-05-30). "Ron DeSantis says he will 'destroy leftism' in US if elected president". *The Guardian* (ภาษาอังกฤษแบบบริติช). ISSN 0261-3077. สืบค้นเมื่อ 2024-02-08.
98. ↑  Wiederkehr, Ryan Best, Aaron Bycoffe, Ritchie King, Dhrumil Mehta and Anna (2018-06-28). "National : President: Republican primary : 2024 Polls". *FiveThirtyEight* (ภาษาอังกฤษ).
99. ↑  Kashinsky, Lisa (2023-11-10). "Chris Sununu: Vivek Ramaswamy 'would be a poor choice' for president". *POLITICO* (ภาษาอังกฤษ).

1. ↑  ถิ่นพำนักของทรัมป์ในระหว่างการเลือกตั้ง พ.ศ. 2559 คือนิวยอร์ก ต่อมา เขาย้ายไปอาศัย ณ ฟลอริดาในปี 2562